**REPUBLIKAHRVATSKA**

**BRODSKO-POSAVSKAŽUPANIJA**

OPĆINA GORNJI BOGIĆEVCI

**OPĆINSKO VIJEĆE**

Klasa : 350-02-01/03-16-13

Urbroj : 2178/18-03-16-**01**

Gornji Bogićevci 24.02.2016

Na temelju članka109.stavka (4).i čl. 107. stavak (4) Zakona o prostornom uređenju ( Narodne novine, broj153/13), i čl 33. Statuta općine Gornji Bogićevci (Službeni glasnik Općine Gornji Bogićevci br. 2/09 i 1/13), Općinsko vijeće, na 13. sjednici održanoj 24.02.2016.godine, donosi

**ODLUKU**

**o donošenju 1.izmjena i dopuna**

**Prostornog plana uređenja općine**

**Gornji Bogićevci**

**I OPĆE ODREDBE**

**Članak 1.**

Donose se1.izmjene i dopune Prostornog plana uređenja općine Gornji Bogićevci (Službeni vjesnik Brodsko-posavske županije br 17/06).

**Članak 2.**

1. izmjene i dopune plana sadržane su u elaboratu 1. Izmjene i dopune Prostornog plana uređenja općine Gornji Bogićevci (u daljnjem tekstu: Plan),koji je sastavni dio ove Odluke i sadrži se od knjige 1 i knjige 2:

KNJIGA 1

0)OPĆI DIO

* Rješenje Trgovačkog suda o osnivanju javne ustanove
* Rješenje Ministarstva zaštite okoliša, prostornog uređenja i graditeljstva o osnivanju Javne ustanove
* Rješenje o upisi u imenik ovlaštenih arhitekata
* Rješenje o imenovanju odgovornog voditelja plana
* Izjava odgovornog voditelja izrade nacrta prijedloga plana

A) TEKSTUALNI DIO

1. IZMJENE I DOPUNE TEKSTUALNOG DIJELA PLANA
2. IZMJENE I DOPUNE ODREDBI ZA PROVOĐENJE
3. ODREDBE ZA PROVOĐENJE – PROČIŠĆENI TEKST

B) GRAFIČKI DIO

1. **GRANICE, AD. SJEDIŠTA I SUSTAV SRED. NASELJA….. MJ 1:25 000**
2. **KORIŠTENJE I NAMJENA PROSTORA…………………….MJ 1:25 000**
3. **INFRASTRUKTURNI SUSTAVI I MREŽE…………………..MJ 1:25 000**
	1. **PROMET**
	2. **POŠTA I TELEKOMUNIKACIJE**
	3. **ELEKTROENERGETIKA**

**3.4. CIJEVNI TRANSPORT NAFTE I PLINA**

**3.5. VODOOPSKRBA,ODVODNJA OTPADNIH VODA**

**3.6. UREĐENJE, VODOTOKA I VODA, MELIORACIJSKA ODVODNJA**

1. **UVJETI KORIŠTENJA I ZAŠTITE PROSTORA……………MJ 1:25 000**

**4.1. PODRUČJA POSEBNIH UVJETA KORIŠTENJA**

**4.2. PODRUČJA POSEBNIH OGRANIČENJA U KORIŠTENJU**

1. **GRAĐEVINSKA PODRUČJA NASELJA………………….......MJ 1: 5 000**

**5.1. GRAĐEVINSKA PODRUČJA NASELJA DUBOVAC i GP izvan naselja (I i K )**

**5.2. GRAĐEVINSKA PODRUČJA NASELJA GORNJI BOGIĆEVCI,**

 **RATKOVAC I SMRTIĆ i GP izvan naselja (I, K, R 1 i R6)**

 5**.3. GRAĐEVINSKA PODRUČJA NASELJA KOSOVAC**

 **5.4. GRAĐEVINSKA PODRUČJA NASELJA TRNAVA**

**KNJIGA 2.**

**C) OBVEZNI PRILOZI**

1. Obrazloženje izmjena i dopuna
	1. Točke izmjene i dopune PPUO ………………………………MJ 1:25 000
2. Izvod iz dokumenata prostornog uređenja šireg područja
3. Stručne podloge na kojima se temelje prostorno planska rješenja
4. Popis sektorskih dokumenata i propisa koje je bilo potrebno poštivati u izradi
5. Zahtjevi i mišljenja tijela i pravnih osoba
6. Izvješće o javnoj raspravi
7. Evidencija postupka izrade i donošenja izmjena i dopuna
8. Sažetak za javnost

**Članak 3.**

Plan je izradio Zavod za prostorno uređenje Brodsko-posavske županije, Trgpobjede26a, Slavonski Brod.

**Članak 4.**

**II ODREDBEZA PROVOĐENJE**

Dopunjuju se odredbe za provođenje Prostornog plana uređenja općine Gornji Bogićevci objavljene u Službenom vjesniku Brodsko-posavske županije br. 17/06 kako slijedi:

U tekstu iza naslova „ II ODREDBE ZA PROVOĐENJE“ a ispred **članka 7.** dodaje se tekst koji glasi**:**

*POJMOVNIK*

*U smislu ovih Odredbi izrazi i pojmovi koji se upotrebljavaju imaju sljedeće značenje:*

*1. Dijelovi (etaže) i visina građevine:*

*1.1. Prizemlje (P) je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnanog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda kata ili krova).*

*1.2. Suteren (S) je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine, odnosno da je najmanje jednim svojim pročeljem izvan terena.*

*1.3. Podrum (Po) je dio građevine koji je potpuno ukopan ili je ukopan više od 50% svoga volumena u konačno uređeni zaravnani teren i čiji se prostor nalazi ispod poda prizemlja, odnosno suterena. Građevina može imati samo podrum.*

*1.4. Kat (K) je dio građevine čiji se prostor nalazi između dva stropa iznad prizemlja.*

*Uvučeni kat je najviši kat oblikovan ravnim krovom čiji zatvoreni ili natkriveni dio iznosi najviše 75% površine dobivene vertikalnom projekcijom svih zatvorenih nadzemnih dijelova građevine.*

*1.5. Potkrovlje (Pk) je dio građevine čiji se prostor nalazi iznad zadnjega kata i neposredno ispod kosog ili zaobljenog krova, čija visina nadozida ne može biti viša od 1,2 m. Potkrovlje bez nadozida ne smatra se etažom.*

*1.6. Visina građevine (H) mjeri se od konačno zaravnanog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida potkrovlja.*

*1.7. Ukupna visina građevine (Huk) mjeri se od konačno zaravnanog i uređenog terena na njegovom najnižem dijelu uz pročelje građevine do najviše točke krova (sljemena).*

*1.8. Nadzemna etaža je suteren, prizemlje, kat i potkrovlje.*

*1.9. Podzemna etaža je podrum.*

*1.10. Interpolacija je gradnja na građevnoj čestici koja se nalazi u kontinuirano izgrađenom nizu ugrađenih, poluugrađenih ili samostojećih građevina, odnosno pretežno izgrađenom predjelu. Veličina površine koja se smatra interpolacijom u pravilu se odnosi na najviše dvije neizgrađene građevne čestice.*

*1.11. Građevna crta/linija je crta na građevnoj čestici od koje mora početi gradnja zgrade, a može se posebno odrediti za nadzemne i podzemne etaže, za istake i sl.*

*1.12. Regulacijska crta/linija je crta koja razgraničava česticu javne namjene od čestice privatne namjene.*

*1.13. Istak pročelja je dio pročelja zgrade koji čini funkcionalnu cjelinu s prostorom kata/katova, istaknut u odnosu na temeljnu liniju pročelja zgrade, a zatvoren s dvije, tri ili više strana prema vanjskom prostoru.*

*2. Građevna čestica je pretežito jedna katastarska čestica čiji oblik,veličinu i smještaj diktiraju odredbe za provođenje sukladno namjeni građevine/zgrade, a ima osiguran pristup na prometnu površinu.*

*2.1. Prometna površina je površina javne namjene ,površina u vlasništvu vlasnika građevine ili površina na kojoj je osnovano pravo služnosti prolaza u svrhu pristupa do građevne čestice.*

*2.2. Zemljište pod građevinom je vertikalna projekcija svih zatvorenih, otvorenih i natkrivenih konstruktivnih dijelova građevine osim balkona, na građevnu česticu, uključivši i terase u prizemlju građevine kada su iste konstruktivni dio podzemne etaže*

2*.3.* *Koeficijent izgrađenosti (kig) jest odnos bruto tlocrtne površine svih građevina na građevnoj čestici i ukupne površine građevne čestice. Plansku veličinu koeficijenta izgrađenosti moguće je u cijelosti iskoristiti samo ako su prethodno zadovoljeni uvjeti o minimalnoj zelenoj površini, udaljenosti građevine od međa građevne čestice te uvjetovanog broja parkirališnih/garažnih mjesta.*

*2.4. Koeficijent iskorištenosti (kis) jest odnos građevinske bruto površine svih građevina na građevnoj čestici i površine građevne čestice.*

*Građevine po načinu gradnje:*

*3.1. Slobodnostojeća građevina je građevina koja sa svih strana ima neizgrađeni prostor (vlastitu građevnu česticu ili javnu površinu); uz građevinu može biti prislonjena pomoćna građevina.*

*3.2. Poluugrađena građevina je građevina kojoj je jedno pročelje građeno na međi susjedne građevne čestice i na toj međi se naslanja na susjednu građevinu, a sa ostalih strana ima neizgrađen prostor (vlastitu građevnu česticu ili javnu površinu). Poluugrađena građevina, sa građevinom na susjednoj građevnoj čestici uz koju se gradi, može, ali i ne mora, činiti oblikovnu ili funkcionalnu cjelinu. Uvjet za gradnju poluugrađene građevine je da se na susjednoj građevnoj čestici, uz istu među, nalazi ili planira građevina.*

*3.3. Dvojne građevine su poluugrađene građevine istovrsnih arhitektonskih karakteristika, jednim pročeljem građene na međi građevne čestice i na toj međi se naslanjaju jedna na drugu, a sa ostalih strana imaju neizgrađen prostor (vlastitu građevnu česticu ili javnu površinu). Dvojne građevine čine oblikovnu ili funkcionalnu cjelinu.*

*3.4. Ugrađena građevina je građevina kojoj se dvije strane nalaze na međama građevne čestice i na tim stranama se naslanja na susjedne građevine, a s drugih strana ima neizgrađeni prostor (vlastitu građevnu česticu ili javnu površinu).*

*3.5. Niz je skupina od tri ili više građevina (dvije krajnje poluugrađene i jedne ili više ugrađenih) koje čine oblikovnu arhitektonsko-urbanističku cjelinu.*

*Građevine po namjeni:*

*4.1. Stambene zgrade:*

*4.1.1. Individualna stambena zgrada je stambena zgrada s najviše tri stambene jedinice, odnosno samostalne uporabne cjeline.*

*4.1.2.Višestambena zgrada je stambena zgrada s više od tri stambene jedinice, odnosno samostalne uporabne cjeline.*

*4.1.3. Građevine za odmor i povremeno stanovanje.*

*4.2. Pomoćne građevine jesu građevine čija namjena upotpunjuje namjenu osnovne zgrade i/ili služe redovitoj uporabi zgrade (garaže, drvarnice, spremišta, prostori za rad za energetski i ekološki neopasnu proizvodnju bez nepovoljnog utjecaja na stanovanje, pomoćne prostorije, kotlovnice, plinske stanice, vrtne sjenice, ljetne kuhinje, bazeni, roštilji i sl.).*

*4.3.* G*rađevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica. Zgrada javne namjene je zgrada ili dio zgrade koju koristi tijelo javne vlasti za obavljanje svojih poslova, zgrada ili dio zgrade za stanovanje zajednice te zgrada ili dio zgrade koja nije stambena u kojoj boravi više ljudi ili u kojoj se pruža usluga većem broju ljudi*

*4.4.* *Prateće građevine su građevine u funkciji cijeloga građevinskog područja i slijedeće namjene: (proizvodne, poslovne, ugostiteljsko-turističke, sportsko-rekreacijske i druge namjene), a ne samo u funkciji pojedinačne građevine osnovne namjene. Takve se građevine mogu graditi kao samostalne, na zasebnim građevinskim česticama unutar pripadajućega građevnog područja označenog kao pretežito stambenog.*

*4.5. Poljoprivredne zgrade su:*

* *Poljoprivredne zgrade bez izvora zagađenja jesu sjenici, pčelinjaci, staklenici, plastenici, gljivarnici, spremišta poljoprivrednih proizvoda, strojeva, alata, i sl.*
* *Poljoprivredne zgrade s izvorima zagađenja su staje, kokošinjci, svinjci, kunićnjaci i sl.*
* *Klijeti - kućica u vinogradu ili voćnjaku za spremanje alata i povremeni boravak.“*

**U članku 7.** naslova„1. UVJETI ZA ODREĐIVANJE NAMJENA POVRŠINA“ tekst stavaka (1),(2), (4), se zadržava, a mijenja se tekst po slijedećim stavcima ;

* U **stavku (3**) mijenja se tekst navoda pod „(a) Razvoj i uređenje površina naselja“ i isti glasi:

* *„Izgrađeni dio građevinskog područja naselja (žuto-solid GP)*
* *Neizgrađeni dio građevinskog područja naselja: kao uređena područja(žuto-raster GP)“.*

a ostali tekst stavka zadržava se u cijelosti.

* U **stavku (5)** briše se tekst: „teritorija Općine Gornji Bogićevci“, a ostali tekst stavka zadržava se u cijelosti.

**U članku 8.** naslova„1. UVJETI ZA ODREĐIVANJE NAMJENA POVRŠINA“ tekst stavaka (1) se zadržava, a mijenja se tekst :

* U **stavku (2**) mijenja se broj članka „42“ , brojem : *„44“,* a ostali tekst stavka zadržava se u cijelosti.

Mijenja se tekst **članka 10.** naslova :„2.UVJETI ZA UREĐENJE PROSTORA, 2.1.GRAĐEVINE OD VAŽNOSTI ZA DRŽAVU I ŽUPANIJU“ i isti glasi:

**„Članak 10.**

*Prostorni plan utvrđuje slijedeća područja i građevine od važnosti za Državu i Županiju:*

*(1) Područja i građevine od važnosti za Državu na području Općine:*

* *postojeća autocesta A3 (Zagreb - Lipovac),*
* *državna cesta D5 G.P. Terezino Polje (gr. R. Mađarske) - Virovitica - V. Zdenci - Daruvar - Okučani- G.P. St. Gradiška (gr. BiH).*
* *Planirana državna cesta - brza cesta Gr. R. Mađarske -Virovitica - Okučani - Gr. BiH*
* *željeznička pruga od značaja za međunarodni promet M104 (Novska-Vinkovci-Tovarnik-Državna granica (Šid),*
* *postojeći i planirani međunarodni i magistralni telekomunikacijski vodovi,*
* *postojeće i planirane mjesne centrale (UPS),*
* *magistralni i spojni putovi te mjesne telekomunikacijske mreže,*
* *građevine za prijenos električne energije - dalekovod 110 kV i 35 Kv,*
* *Postojeći Jadranski naftovod (JANAF),*
* *Planirani naftovod PEOP,*
* *Planirani višenamjenski međunarodni produktovod,*
* *Postojeći magistralni plinovod Kutina –Slavonski Brod DN 600/75,*
* *planirani visokotlačni magistralni plinovod Kozarac- Slobodnica*
* *Postojeći regionalni vodovod,*
* *\_Eksploatacija mineralnih sirovina*

*(2) Područja i građevine od važnosti za Brodsko-posavsku županiju na području Općine:*

* *Postojeće županijske ceste s potrebnim rekonstrukcijama:*

*a)Ž4158 - (Okučani (D5) - Kosovac - Medari - Nova Gradiška - S. P.Selo - Vrbova - Batrina (D49)),*

*b)Ž4154 - (Ratkovac - Smrtić –Ž4581),*

*c)Ž4155 - (Ž4158 - Dragalić - Donji Bogićevci (L42016)),*

* *Postojeće lokalne ceste :*

*a)Dionica lokalne ceste L42015 (Ž4176 (Gređani) - D5),*

*b)Dionica lokalne ceste L42054 - (L42055 – Šagovina Cernička (Ž4139))*

*c)Dionica lokalne ceste L42055 - ( Šagovina Mašička- Trnava(Ž4158)) ,*

* *Letjelište : postojeća lokacija i planirana Dubovac*
* *Akumulacije i retencije na vodotocima u prigorskom dijelu Općine*
* *Građevine za melioracijsku odvodnju površina*
* *Sustavi lateralnih kanala za obranu od poplava*
* *Vodoopskrbni sustav Gornji Bogićevci*
* *Sustav odvodnje otpadnih voda Gornji Bogićevci*

*(3) Uvjeti za uređenje prostora, akti provedbe prostornog plana utvrđuju se temeljem odredbi Zakona o prostornom uređenju te posebnih zakona i propisa, sukladno važećim prostornim planovima i uvjetima iz procjene utjecaja tog zahvata na okoliš prema posebnim propisima Zakona i zaštiti okoliša (Studije utjecaja na okoliš, procjene o potrebi studije, ocjene prihvatljivosti na ekološku mrežu).*

*(4) Lokacijski uvjeti za građevine od važnosti za državu iz stavka 1. ovog članka utvrdit će se temeljem stručnih podloga i studija utjecaja na okoliš prema važećim zakonskim propisima.*

*(5) Građevine od važnosti za Županiju iz stavka (2) ovog članka realiziraju se temeljem lokacijskih uvjeta definiranim kroz akte za provedbu plana:*

* *stručne podloge i studije utjecaja na okoliš za značajne prometno-infrastrukturne sustave i objekte, , procjene o potrebi studije, ocjene prihvatljivosti na ekološku mrežu ,u skladu s uvjetima važećih propisa.“*

U **članku 11.** naslova: „2.2. GRAĐEVINSKA PODRUČJA NASELJA, 2.2.1. Općenito“ tekst stavaka (2), (3),(4).i (5) se zadržava, a mijenja se tekst po slijedećim stavcima ;

**-** U **stavku (1**) iza postojećeg teksta koji se zadržava, dodaje se novi koji glasi:

*„Izgrađeno građevinsko područje naselja smatra se uređeno građevinsko područje. Neizgrađena građevinska područja se definiraju kao uređena prikazana su na kartografskim prikazima MJ 1:5000. Za izgrađeni dio građevinski područja, kao i neizgrađeni uređeni dio građevinskog područja gradnja se definira neposrednim provođenjem odredbi ovog Prostornog plana.*

*Odredbe ovog Plana sadrže uvjete provedbe sukladne detaljnošću urbanističkog plana uređenja. „*

**-** briše se teksta **stavka (6**) i (**7**).

U **članku 12.** naslova: „ 2.2.2.Namjena građevinskog područja“ mijenja se tekst stavaka ;

**-** U **stavku (1)** iza postojećeg teksta: „(1) Građevinska područja naselja iz članka 5. ovih Odredbi koji se zadržava“ dodaje se novi koji glasi:

*„a označena žutom bojom i oznakom GP na kartografskim prikazima MJ 1:5000“,*

a ostali tekst stavka koji slijedi zadržava se u cijelosti.

**-** U **stavku (3**) briše se dio teksta koji glasi:

*„, dok se detaljnije razgraničenje kao i određivanje namjene pojedine zone ili njezinog dijela provodi na nižoj planskoj razini u okviru UPU-a, samo za dio područja naselja Gornji Bogićevci“*

U **članku 13.** naslova: „2.2.3. Komunalna opremljenost građevinskih područja“ tekst stavaka (1),(2), (3) se zadržava, a mijenja se tekst po slijedećim stavcima ;

**-** U **stavku (4)** iza postojećeg teksta koji se zadržava: „ (4)Kod prilaza na državnu, županijsku ili lokalnu cestu, u postupku izdavanja lokacijske dozvole“ dodaje se novi koji glasi:

*„/akta za provedbu prostornog plana“,*

 i mijenja se pojam : „javnu prometnu površinu“ pojmom: „*prometnu površinu“,*

a ostali tekst stavka zadržava se u cijelosti.

**-** U **stavku (5)** i mijenja se pojam : „lokacijske dozvole“ pojmom: „*akta za provedbu prostornog plana“ ,*a ostali tekst stavka zadržava se u cijelosti.

Ispred **članku 14.** naslova: „**2.2.4. Uvjeti za gradnju jednoobiteljskih/višeobiteljskih objekata stambene i mješovite namjene“** mijenja se novim koji glasi:

***„2.2.4. Uvjeti za gradnju individualne i višestambene zgrade stambene i mješovite namjene“***

U **članku 14.** naslova „2.2.4.1. Veličina i izgrađenost građevne čestice, visina i udaljenosti građevina od njezinih rubova“ tekst stavaka (2), (5) se zadržava, a mijenja se tekst po slijedećim stavcima;

- U **stavku (1)** iza postojećeg teksta koji se zadržava, u tablici mijenja se pojam :“obiteljski objekti“ pojmom: „individualne i višestambene“ i briše se tekst: „ Napomena: Visina objekta računa se od najniže točke uređenog terena uz objekt do vijenca objekta“ , a ostali tekst stavka se zadržava.

- U **stavku (3)** iza postojećeg teksta koji se zadržava, mijenja se pojam: „obiteljskih građevina“ pojmom: „individualnih i višestambenih zgrada“, a ostali tekst stavka se zadržava.

- Briše se tekst **stavka (4)**

U **članku 15.** naslova: „2.2.4.1. Veličina i izgrađenost građevne čestice, visina i udaljenosti građevina od njezinih rubova“ tekst stavaka (1), (3), (5), (9) i (10) se zadržava, a mijenja se tekst po slijedećim stavcima;

- U **stavku (2)** briše se tekst: „ Podrumom se smatra dio građevine ako je isti na čitavoj tlocrtnoj površini ukopan više od polovice volumena u konačno uređen teren oko građevine, odnosno kada je razlika između poda prizemlja i najniže kote uređenog terena uz objekt jednaka ili manja od 1,00“, a ostali tekst stavka se zadržava.

- Briše se tekst **stavka (4)**

- Tekst **stavka (6)** se mijenja dopunjuje i glasi:

*„(6)Radi sanacije ravnih krovova na postojećim se objektima/zgradama aktom za provedbu prostornog plana omogućava izvedba kosog krova, s time da se isti izvode sa nadozidom od max. 1.20 m uz moguće korištenje potkrovlja za stambeni ili poslovni prostor, u skladu sa konstruktivnim sustavom objekta, te posebnim uvjetima na područjima pod određenim režimima zaštite.“*

U **stavku (7)** mijenja se pojam: „ Za stambeni objekt“ pojmom: „ Z*a stambeni objekt/zgradu*“, a ostali tekst stavka se zadržava.

U **stavku (8)** mijenja se pojam: „ obiteljska ili višeobiteljska stambena“ pojmom: „*individualna ili višestambena zgrada*“, a ostali tekst stavka se zadržava.

U **članku 16.** naslova. „2.2.4.1. Veličina i izgrađenost građevne čestice, visina i udaljenosti građevina od njezinih rubova“ tekst stavka (2). se zadržava, a mijenja se tekst po slijedećim stavcima;

- U **stavku (1)** mijenja se pojam: „ obiteljskih stambenih“ pojmom: „*individualnih ili višestambenih zgrada*“, a ostali tekst stavka se zadržava.

U **stavku (3)** mijenja se pojam: „ obiteljske stambene“ pojmom: „*individualne ili višestambene zgrade*“, a ostali tekst stavka se zadržava.

U **članku 17.** naslova: „2.2.4.2. Uvjeti građenja u izgrađenim dijelovima naselja“ tekst stavaka (1) i (4) se zadržava, a mijenja se tekst po slijedećim stavcima;

- U **stavku (2)** mijenja se pojam: „ obiteljska građevina“ pojmom: „*individualna zgrada*“, a ostali tekst stavka se zadržava.

U **stavku (4)** mijenja se pojam: „ obiteljski objekt“ pojmom: „*individualnu zgradu*“, a ostali tekst stavka se zadržava.

U **članku 18.** naslova: „2.2.4.3. Utjecaj građevine na druge objekte i okoliš“ mijenja se pojam: „građevine“ pojmom: „*građevine/ zgrade*“, a ostali tekst članka se zadržava.

Ispred **članku 20.** naslova: „**2.2.5. Uvjeti za gradnju pratećih objekata uz stanovanje (poslovne, ugostiteljsko-turističke, pomoćne i gospodarske građevine)“** mijenja se novim koji glasi:

***„2.2.5. Uvjeti za gradnju pratećih objekata/zgrada uz stanovanje (poslovne, ugostiteljsko-turističke, pomoćne i gospodarske građevine)“***

Ispred **članku 22.** naslova: „**2.2.5.3. Uvjeti za izgradnju manjih poslovnih sadržaja u sklopu stambene građevine“** mijenja se novim koji glasi:

***„2.2.5.3.Uvjeti za izgradnju manjih poslovnih sadržaja u sklopu stambene građevine /zgrade “***

U **članku 22.** naslova: „2.2.5.3.Uvjeti za izgradnju manjih poslovnih sadržaja u sklopu stambene građevine /zgrade “ mijenja se pojam: „građevine“ pojmom: „*građevine/ zgrade*“, a ostali tekst članka se zadržava.

Ispred **članku 23.** naslova: „**2.2.5.4. Uvjeti za izgradnju zasebnih pomoćnih, gospodarskih i manjih poslovnih građevina uz stambenu građevinu“** mijenja se novim koji glasi:

***„2.2.5.4. Uvjeti za izgradnju zasebnih pomoćnih, gospodarskih i manjih poslovnih građevina/ zgrada uz stambenu građevinu“***

U **članku 23.** naslova: „2.2.5.4.Uvjeti za izgradnju zasebnih pomoćnih, gospodarskih i manjih poslovnih građevina/ zgrada uz stambenu građevinu “, u prvoj rečenici mijenja se pojam: „građevine“ pojmom: „*građevine/ zgrade*“, a ostali tekst članka se zadržava.

Ispred **članku 24.** naslova: „**B.Pomoćne građevine“** mijenja se novim koji glasi:

***„B. Pomoćne građevine/ zgrade“***

U **članku 24.** naslova: „B. Pomoćne građevine/ zgrade“, u prvoj rečenici mijenja se pojam: „građevine“ pojmom: „*građevine/ zgrade*“, a ostali tekst članka se zadrža.

Ispred **članku 25.** naslova: „C**.Manje poslovne građevine“** mijenja se novim koji glasi:

***„C. Manje poslovne građevine/ zgrade “***

U **članku 25.** naslova: „C. Manje poslovne građevine/ zgrade“, u prvoj rečenici mijenja se pojam: „građevine“ pojmom: „*građevine/ zgrade*“ i postojeći teksta navoda „b)“ mijenja se i isti glasi:

*„b)izvode se kao prizemnice, sa poslovnim potkrovljem uz izvedbu nadstrešnog zida visine do 1,20 m“,*

 a ostali tekst članka se zadrža.

Ispred **članku 26.** naslov „**D. Gospodarske građevine (spremišta poljoprivrednih proizvoda, objekti za uzgoj stoke i peradi, pčelinjaci i sl.**)**“** mijenja se novim koji glasi:

***„D. Gospodarske građevine/ zgrade (spremišta poljoprivrednih proizvoda, objekti za uzgoj stoke i peradi, pčelinjaci i sl.)“***

U **članku 26.** naslova: „D. Gospodarske građevine/ zgrade (spremišta poljoprivrednih proizvoda, objekti za uzgoj stoke i peradi, pčelinjaci i sl.)“, u prvoj rečenici **(1) i (2). stavka** mijenja se pojam: „građevine“ pojmom: „*građevine/ zgrade“,* a ostali tekst članka se zadrža.

Ispred **članku 27.** naslova: „**2.2.5.5. Proizvodno-poslovne (I-K) građevine na zasebnoj građevnoj čestici**)**“** mijenja se novim koji glasi:

***„2.2.5.5. Proizvodno-poslovne (I-K)/ zgrade građevine na zasebnoj građevnoj čestici“***

U **članku 27.** naslova: „2.2.5.5.Proizvodno-poslovne (I-K)/ zgrade građevine na zasebnoj građevnoj čestici“, u prvoj rečenici **(1) i (2) stavka** mijenja se pojam: „građevine“ pojmom: „*građevine/ zgrade“,* a ostali tekst članka se zadrža.

U **članku 28.** naslova: „2.2.5.6.Uvjeti za udaljenost građevina od cestovnih prometnih koridora“, u prvoj rečenici **(1), (2) i (3) stavka** mijenja se pojam: „građevine“ pojmom: „*građevine/ zgrade“,* i u **stavku (3)** mijenja se pojam: „obiteljske“ pojmom: „*individualne i višestambene“* a ostali tekst članka se zadrža.

U **članku 29.** naslova „2.2.5.7.Ograda na građevnoj čestici“, u prvoj rečenici **(3) stavka** ispred riječi: „(kamen, drvo..“ dodaje se: „*opeka“,* a ostali tekst članka se zadrža u cijelosti.

Ispred **članku 30.** naslov „**2.2.5.8. Oblikovanje građevina “** mijenja se novim koji glasi:

***„2.2.5.8.Oblikovanje građevina /zgrada“***

U **članku 30.** naslova: „2.2.5.8.Oblikovanje građevina /zgrada“, u prvoj rečenici **(1) i (3) stavka** mijenja se pojam: „građevine“ pojmom: „*građevine/ zgrade“,* a u **stavku 3**. briše se zadnja rečenica, ostali tekst članka se zadrža.

U **članku 34.** naslova: „2.3.1.Razvoj i uređenje površina izvan naselja - građevinsko područje izdvojene namjene“, u prvoj rečenici **(2) stavka** mijenja se broj: „42“ brojem: „*44“,* ostali tekst članka se zadrža se u cijelosti.

U **članku 35.** naslova: „2.3.2.Gradnja izvan građevinskog područja (naselja i izvan naselja),

2.3.2.1. Općenito“ tekst stavaka (2) i (5) se zadržava, a mijenja se tekst po slijedećim stavcima;

-Mijenja se i dopunjuje tekst **stavka (1)** i isti glasi:

*„(1)Izvan građevinskih područja naselja može se planirati gradnja u skladu s vrijednostima i osobitostima prostora i to:*

*a) Na poljoprivrednom zemljištu, kojeg čine:*

* *zemljište privedeno do visokoproduktivnog stanja,*
* *uređeno zemljište planirano za visoku produktivnost,*
* *zemljište visokoproizvodnog potencijala,*

 *mogu se graditi:*

* *infrastrukturne građevine :prometne, energetske, komunalne i druge infrastrukture*
* *građevine vodogospodarstva*
* *građevine namijenjene poljoprivrednoj proizvodnji*
* *stambene i pomoćne građevine za vlastite potrebe na građ. česticama od 20 ha i više i za potrebe seoskog turizma na građ. česticama od 2 ha i više*
* *građevine prometne, energetske, komunalne i druge infrastrukture,*
* *građevine za istraživanje energetskih mineralnih sirovina, (ugljikovodici i geotermalne vode i dr.)*
* *rekonstrukcija postojećih građevina*
* *građevine obrane*

*b) Na ostalom poljoprivrednom zemljištu mogu se graditi:*

* *infrastrukturne građevine prometne, energetske, komunalne i druge infrastrukture,*
* *građevine vodogospodarstva*
* *građevine namijenjene poljoprivrednoj proizvodnji,*
* *stambene i pomoćne građevine za vlastite potrebe na građ. česticama od 20 ha i više i za potrebe seoskog turizma na građ. česticama od 2 ha i više*
* *športsko-rekreacijske igrališta na otvorenom i sadržaji u funkciji rekreacije koja koristi prirodne resurse,*
* *građevine prometne, energetske, komunalne i druge infrastrukture,*
* *građevine vodogospodarstva, i*
* *građevine za istraživanje i iskorištavanje mineralnih sirovina, (ugljikovodici i geotermalne vode i dr.)*
* *građevine namijenjene gospodarenju u šumarstvu i lovstvu*
* *rekonstrukcija postojećih građevina)*

*c) U šumama i na šumskom zemljištu mogu se graditi:*

* *građevine potrebne za gospodarenje šumama,*
* *građevine infrastrukture predviđene ovim planom,*
* *sadržaji i građevine športa i rekreacije (ugostiteljske i smještajne građevine ako su u funkciji rekreacije koja koristi prirodne resurse),*
* *građevine u funkciji lova i lovnog turizma,*
* *građevine i sadržaji vjerskog turizma,*
* *ostali sadržaji neophodni za funkcioniranje kontroliranog izletničkog turizma, i*
* *građevine od interesa za obranu.*

*Gradnju treba provesti u skladu sa Zakonom i Osnovama gospodarenja šumama.*

*(1a) Građevine namijenjene poljoprivrednoj proizvodnji građevinskog područja su:*

* *za obavljanje intenzivne ratarske i (ili) stočarske i peradarske proizvodnje:*
* *građevine za intenzivnu stočarsku i peradarsku proizvodnju (staje, svinjci, kunićnjaci, peradarnici),*
* *građevine za skladištenje poljoprivrednih proizvoda,*
* *građevine za sklanjanje vozila i oruđa za ratarsku proizvodnju, te njihovo održavanje,*
* *ostale pomoćne građevine Poljoprivredne zgrade bez izvora zagađenja jesu sjenici, pčelinjaci, staklenici, plastenici, ribogojilišta, gljivarnici, spremišta poljoprivrednih proizvoda, strojeva, alata, i sl.*

*(1b) Građevine u rekreacijskim zonama i sadržaji koji koriste prirodne resurse su:*

* *lovačke ,šumarske i lugarske kuće,*
* *športsko-rekreacijska igrališta s pratećim sadržajima si izletničkim sadržajima*

 *(1c) Na građ. česticama od 20 ha i više može se graditi 1 stambena građevina s pratećim i pomoćnih građevina za vlastite potrebe. Uvjeti gradnje stambene građevine su sukladni za gradnju individualne stambene zgrade. , a ostali sadržaji sukladno uvjetima za gradnju van građevinskog područja (farme, staklenici, spremišta…)*

*(1d) Na građ. česticama od 2 ha i više za potrebe seoskog turizma moguće je registriranim osobama za pružanje usluge seoskog turizma graditi sadržaje i smještaja, i usluge hrane i piće kao dodatne ponude rekreacije (jahanje).*

*(1e) Na građevnim česticama građevina namijenjenih poljoprivrednoj proizvodnji izvan građevinskog područja definiranih ovim člankom mogu se graditi postrojenja za korištenje obnovljivih izvora energije i kogeneraciju, instalirane električne snage do uključivo 3 MW. Postrojenja snage do uključivo 3 MW, koja se mogu graditi kao samostalne cjeline u sastavu građevine za poljoprivrednu proizvodnju, plastenike, staklenike i farme su:*

* *postrojenja za kogeneraciju koja koriste otpadne tvari iz procesa proizvodnje za potrebe proizvodnje toplinske i električne energije.*

*Postrojenja za proizvodnju električne energije iz sunčeve energije isključivo na krovove i pročelja svih građevina definiranih ovim člankom.*

*Izvan građevinskog područja, a ne dozvoljava se postava samostalnih solarnih elektrana na poljoprivrednom i šumskom zemljištu.*

*(1f) Na poljoprivrednom zemljištu izvan građevinskog područja uz sadržaje staklenika, plastenika omogućava se upotreba geotermalnih potencijala na način: izgradnja jedne bušotine za potrebe zagrijavanja obradivih površina pri uzgoju agrikultura , te grijanju staklenika , koji mogu biti za grijanje samo tla, samo zraka ili sustav za grijanje tla i zraka i sl.“*

-U **stavku (3)**, u prvoj rečenici, tekst: „ a posebno iz stavka (1) točke c, d, e, h, i ovog članka“ mijenja se tekstom „*a predviđeni su za boravak ljudi i smještaj životinja*“, a ostali tekst stavka se zadržava.

-U **stavku (4)** , u prvoj rečenici, tekst: „ stavak 1 točke b, c, d, h“ mijenja se tekstom „*u funkciji poljoprivredne proizvodnje i gradnje stambene zgrade na građevnoj. čestici većoj od 20 ha , odnosno sadržaja seoskog turizma(stavak 1c i 1d*“, a ostali tekst stavka se zadržava.

U **članku 37.** naslova: „2.3.2.3. Gospodarske građevine (farme, tovilišta, staje, peradarnici, pčelinjaci)“ tekst stavaka (2), (5), (7), (8), (9), (10), (11) i (12) se zadržava, a mijenja se tekst po slijedećim stavcima;

-U **stavku (1)**, u prvoj rečenici, briše se tekst: „ stavak e.“, a ostali tekst stavka se zadržava.

-U **stavku (3)**, mijenja se postojeća tablica novom :

|  |  |
| --- | --- |
| *Broj* *uvjetnih* *grla* | *Minimalne udaljenosti* |
| *od građevinskog područja**(m)* | *od državne ceste**(m)* | *od županijske ceste**(m)* | *od lokalne ceste**(m)* |
| *15-50* | *30* | *50* | *30* | *10* |
| *51-80* | *60* | *75* | *40* | *15* |
| *81-100* | *90* | *75* | *50* | *20* |
| *101-150* | *150* | *100* | *50* | *30* |
| *151-200* | *200* |
| *201-300* | *250* |
| *301-400* | *350* |
| *više od 400* | *400* |

“, a ostali tekst stavka se zadržava

-U **stavku (4)**, mijenja se postojeća tablica novom :

|  |  |  |
| --- | --- | --- |
| * *Vrsta domaće životinje*
 | * *Koeficijent*
 | * *Broj stoke i peradi za minimalni broj uvjetnih grla*
* *(15)*
 |
| * *Krave-odrasla goveda starija od 24 mj*
 | * *1,00*
 | * *15*
 |
| * *Junice-goveda starosti od 12-24mj*
 | * *0,60*
 | * *25*
 |
| * *Goveda starosti od 6-12 mj*
 | * *0,30*
 | * *50*
 |
| * *Bikovi*
 | * *1,40*
 | * *11*
 |
| * *Telad*
 | * *0,15*
 | * *100*
 |
| * *Radni konj*
 | * *1,20*
 | * *12*
 |
| * *Ždrebad*
 | * *0,50*
 | * *30*
 |
| * *Ovce i koze*
 | * *0,10*
 | * *60*
 |
| * *Janjad. Jarad*
 | * *0,05*
 | * *150*
 |
| * *Krmače*
 | * *0,30*
 | * *50*
 |
| * *Nerasti*
 | * *0,40*
 | * *38*
 |
| * *Svinje u tovu od 25 do 110 kg*
 | * *0,15*
 | * *100*
 |
| * *Odojci*
 | * *0,02*
 | * *750*
 |
| * *Kokoši nesilice*
 | * *0,004*
 | * *3750*
 |
| * *Tovni pilići*
 | * *0,0025*
 | * *6000*
 |
| * *Purani*
 | * *0,02*
 | * *750*
 |
| * *Kunići i pernata divljač*
 | * *0,002*
 | * *7500*
 |

“, a ostali tekst stavka se zadržava

-U **stavku (6)** , u prvoj rečenici, tekst: „ Lokacijskom dozvolom“ mijenja se tekstom „*Aktom za provedbu prostornog plana/aktom za gradnju“*, a ostali tekst stavka se zadržava.

Ispred **članku 39.** naslova: „**2.3.2.5. Rekreacijske, zdravstveno-rekreacijske, zdravstveno-turističke, šumske, lovačke, izletničke i slične građevine“** mijenja se novim koji glasi:

***„2.3.2.5. Građevine namijenjene gospodarenju u šumarstvu i lovstvu i športsko-rekreacijska igrališta na otvorenom s pratećim zgradama“***

U **članku 39.** naslova: „2.3.2.5. Građevine namijenjene gospodarenju u šumarstvu i lovstvu i športsko-rekreacijska igrališta na otvorenom s pratećim zgradama“, tekst stavaka (4), (5), i (6) se zadržava, a mijenja se tekst po slijedećim stavcima;

-Mijenja se i dopunjuje tekst **stavka (1)** i isti glasi:

*„(1)Izvan građevinskog područja, a u okviru atraktivnih krajobraznih, prirodnih, šumskih i lovnih područja dopuštena je izgradnja građevina/zgrada iz članka 29. stavak (1b).“*

-Mijenja se i dopunjuje tekst **stavka (2)** i isti glasi:

*„(2)Realizacija predmetnih građevina namijenjenih šumarstvu i lovstvu(lovačke i lugarske zgrade) moguća je na građevnoj čestici minimalne površine 5 000 m2. Realizacija izletničkih sadržaja uz športsko-rekreacijske sadržaje na otvorenom je na građevnoj čestici minimalne površine 10 000 m2.“*

-Mijenja se i dopunjuje tekst **stavka (3)** i isti glasi:

*„(3)Udaljenost građevine od rubova građevne čestice iznosi minimalno*

*- za lovačke, šumske i lugarske kuće 10m*

*-za prateće građevine uz sadržaje športa i rekreacije na otvorenom 20 m.“*

Ispred **članku 40.** naslova: „**2.3.2.6. Stambeni i gospodarski objekti za vlastite potrebe i potrebe seoskog turizma, a svi u funkciji obavljanja poljoprivredne proizvodnje“** mijenja se novim koji glasi:

***„2.3.2.6. Stambeni i gospodarski objekti/zgrade za vlastite potrebe i potrebe seoskog turizma, a svi u funkciji obavljanja poljoprivredne proizvodnje“***

U **članku 40.** naslova: „2.3.2.6.Stambeni i gospodarski objekti/zgrade za vlastite potrebe i potrebe seoskog turizma, a svi u funkciji obavljanja poljoprivredne proizvodnje“, tekst stavaka (2), (3), (4), i(5). se zadržava, a mijenja se tekst po slijedećim stavcima;

-Mijenja se i dopunjuje tekst **stavka (1)** i isti glasi:

*„(1)Građevine iz članka 35. stavak 1(d). mogu se u sklopu obiteljskog (poljoprivrednog) domaćinstva graditi izvan građevinskog područja uz uvjet minimalne. površine posjeda definirane važećim Zakonom o prostornom uređenju.“*

U **članku 46.** naslova „3.2.GOSPODARSKE DJELATNOSTI UNUTAR GRAĐEVINSKOG PODRUČJA IZDVOJENE NAMJENE IZVAN NASELJA,3.2.1. Općenito“, tekst stavaka 1.,2., 3., i 4.,. se zadržava, a briše tekst **stavaka 5. i 6**.

Ispred **članku 48.** naslov „**3.2.3. Sport i rekreacija (Ostalo - R6)“** mijenja se novim koji glasi:

***„3.2.3. Sport i rekreacija (Ostalo - R6 i R1)“***

U **članku 48.** naslova: „3.2.3. Sport i rekreacija (Ostalo - R6 i R1)“, briše se tekst stavka (2), a stavak (1) se mijenja i dopunjuje., i isti glasi;

*(1) Ovim Planom obuhvaćene su postojeće površine sporta i rekreacije u sklopu naselja Gornji Bogićevci površine 1,42 ha, te u naselju Ratkovac površine 1,18 ha. Unutar predmetnog područja moguća je realizacija sportsko-rekreativnih sadržaja i površina opće namjene (R6) sa naglaskom na rekreativnim aktivnostima (nogomet, rukomet, kuglanje-boćanje, košarka i sl.).*

*Novi zahvati izgradnje i uređenja unutar postojećih zona sporta i rekreacije provode se uz slijedeće uvjete:*

*- Realizacija sportsko-rekreativnih površina treba po svojoj mikrolokaciji i gustoći biti takva da osigurava očuvanje postojećeg prirodnog ambijenta,*

*- Minimalna površina građevne čestice za organizaciju prostora za potrebe sportsko-rekreativne namjene (R6) iznosi 10000 , a za R1 iznosi 2000 m2.*

*- Unutar prostora namijenjenog za razvitak sadržaja sporta i rekreacije moguća je izgradnja ugostiteljskih i pratećih sadržaja (klupski prostori, sanitarije, spremište rekvizita i dr.) sa maksimalnom izgrađenosti građevne čestice do 15% njezine površine, ali ne više od 1500 m2 bruto površine pod objektima bez obzira na površinu građevne čestice iznad uvjetovanih 10.000 m2.*

*- Objekte u zoni namjene R6 treba udaljiti od granice građevne čestice za minimalno 5,0 m te im treba osigurati prometni pristup minimalne širine 5,5 m te potrebnu infrastrukturnu opremljenost (vodoopskrba, odvodnja-lokalni objekt, elektroopskrba). Objekte u zoni namjene R1 treba udaljiti od granice građevne čestice za minimalno 1,0m*

*- Na građevnim česticama namijenjenim sportu i rekreaciji (R6) nije dozvoljena izgradnja objekata stanovanja.*

*- Predmetne zone namjene (R6) treba urediti sa oblikovanjem parkovnih zelenih površina (visoka i parterna vegetacija) na minimalno 25% površine zone, te osigurati pješačke šetnice i trgove uz uređene površine i objekte sporta i rekreacije.*

*- Ostale sportsko-rekreacijske zone općeg tipa koje se realiziraju zajedno sa pratećim sadržajima predviđene su unutar građevinskih područja naselja, pa se ovisno o rangu i značaju pojedinog naselja iste organiziraju sa slijedećim minimalnim standardom:*

*- unutar građevinskog područja glavnog središnjeg naselja Općine u formi sportsko-rekreacijskog centra (zatvorene i otvorene površine uz lokaciju škole),*

*- unutar građevinskog područja ostalih naselja prvenstveno uz školu ili Dom kulture (društveni dom) kao polivalentna – višenamjenska otvorena površina za sport i rekreaciju.“*

Ispred **članku 50.** naslova: „**4.2.UVJETI ZA IZGRADNJU GRAĐEVINA DRUŠTVENIH DJELATNOSTI“** dopunjuje se i glasi:

***„4.2.UVJETI ZA IZGRADNJU GRAĐEVINA DRUŠTVENIH DJELATNOSTI (građevine javne i društvene namjene)“***

**Članak 50.** naslova: „4.2.UVJETI ZA IZGRADNJU GRAĐEVINA DRUŠTVENIH DJELATNOSTI (građevine javne i društvene namjene)“, mijenja se i dopunjuje., a isti glasi;

*„(1) Građevine javne i društvene namjene definirane u točki 4.3. POJMOVNIKA ovih odredbi mogu se graditi pod slijedećim uvjetima:*

* *građevna čestica na kojoj će se graditi treba se nalaziti uz već izgrađenu prometnu površinu širine kolnika najmanje 5,0 m i pješačkog hodnika 1,5 m,*
* *na građevnoj čestici treba osigurati prostor za parkiranje potrebnog broja vozila, prema članku 50. ovih Odredbi, izuzetno se parkiranje može osigurati na dijelu pojasa pristupne prometne površine*

*(2) Građevine javne i društvene namjene mogu se graditi uz sljedeće lokacijske uvjete: najmanja površina građevne čestice, najmanja širina građevne čestice, najveća dopuštena katnost, najveća dopuštena veličina građevine, najveća dopuštena građevinska bruto površina i najmanja dopuštena površina ozelenjenog dijela čestice određeni su ovisno o namjeni građevine i načinu gradnje:*

|  |
| --- |
| *Javne i društvene građevine*  |
| *Minimalna površina* *građ. čestice* | *Širina**građ. čestice m1* | *Dubina**građ. čestice* *m1* | *Katnost* | *Koeficijent izgrađenosti (kig)max* | *Koeficijent iskorištenosti* *(kig)max* | *Zelene površ. Min* *%* |
| *Slobodnostojeći način gradnje* |
| *600* | *15* | *40* | *P+2* | *0,60* | *1,2* | *30* |
| *Polugrađeni / dvojni i ugrađeni način gradnje* |
| *450* | *12* | *37,5* | *P+2* | *0,6* | *1,2* | *20* |

*(3) Uz građevine javne i društvene namjene moguće je graditi zatvorene i otvorene športsko-rekreacijske sadržaje, igrališta i građevine.*

*(4) Građevine javne i društvene namjene mogu se graditi najviše do visine P+2 (prizemlje + dvije etaže), ili 10,0 m od terena do vijenca objekta, a prema potrebi i sa podrumom i potkrovljem, pri čemu visina vjerskih objekata može biti i veća.“*

U **članku 52.** naslova: „5. UVJETI UTVRĐIVANJA KORIDORA ILI TRASA I POVRŠINA PROMETA I DRUGIH INFRASTRUKTURNIH SUSTAVA, 5.1.PROMETNI KORIDORI I POVRŠINE“, tekst stavaka (1), (3), i (4) se zadržava, a mijenja se tekst po slijedećim stavcima;

-U **stavku (2)** , u prvoj rečenici, tekst: „ Stara Gradiška – Okučani “ mijenja se tekstom: „*Gr. R. Mađarske -Virovitica - Okučani - Gr. BiH.“*, a drugoj rečenici broj: 2x100 “ mijenja se brojem „*150.“*, a ostali tekst stavka se zadržava.

-U **stavku (5)** , u prvoj rečenici, tekst: „ Stara Gradiška – Okučani “ mijenja se tekstom: „*Gr. R. Mađarske -Virovitica - Okučani - Gr. BiH.“*, a ostali tekst stavka se zadržava.

**U Članku 53.** naslova: „5. UVJETI UTVRĐIVANJA KORIDORA ILI TRASA I POVRŠINA PROMETA I DRUGIH INFRASTRUKTURNIH SUSTAVA, 5.1.PROMETNI KORIDORI I POVRŠINE“, tekst: „magistralne glavne željezničke pruge (MG-2)“ mijenja se tekstom: „*željeznička pruga od značaja za međunarodni promet M104 (Novska-Vinkovci-Tovarnik-Državna granica (Šid).“*, a ostali tekst se zadržava.

U **članku 54.** naslova: „5. UVJETI UTVRĐIVANJA KORIDORA ILI TRASA I POVRŠINA PROMETA I DRUGIH INFRASTRUKTURNIH SUSTAVA, 5.1.PROMETNI KORIDORI I POVRŠINE“, tekst stavaka (1), (2), i (3),. se zadržava, a mijenja se tekst po slijedećim stavcima;

-Mijenja se i dopunjuje tekst **stavku (4)** i glasi:

„(*4)Širine koridora državnih, županijskih i lokalnih cesta utvrđene su prema tablici:*

|  |  |
| --- | --- |
| *Značaj (rang) javne prometnice* | *širina prometnog koridora između građevina*  |
| *U naselju* | *Van naselja* |
| *1. autocesta* | *(4 trake)* | *-* | *40+30+40 m* |
| *2. Državne ceste* | *(2 trake)* | *5+12+5 m* | *25+20+25 m*  |
| *3.Župan. ceste* | *(2 trake)* | *5+10+5 m* | *15+16+15 m* |
| *4. Lokalne ceste* | *(2 trake)* | *3 (5)+9+3(5) m* | *10+15+10 m*  |

*Za gradnju unutar ovih koridora potrebno je zatražiti posebne uvjete nadležnog tijela (Hrvatske ceste, Županijska uprava za ceste).*

*Za lokalne i županijske ceste, iznimno, tamo gdje to zbog lokalnih prilika nije moguće ostvariti, širina kolnika može biti i uža, a sve u skladu s zakonskim propisima i projektiranom brzinom kretanja.“*

-Mijenja se i dopunjuje tekst **stavku (5)** i glasi:

„(*5)Kod prolaza državne, županijske ili lokalne ceste kroz izgrađeno građevinsko područje naselja širina koridora (pločnik i kolnik) se smanjuje.*

*Širina regulacijskih profila cesta - ulica unutar građevinskog područja mora osigurati izgradnju svih prometnih površina u skladu s rangom i funkcijom ceste u naselju, te mora osigurati kvalitetnu odvodnju oborinskih voda.“*

-U **stavku (6)** , u prvoj rečenici, tekst: „ lokacijska dozvola“ mijenja se tekstom: „*akt“*, a ostali tekst stavka se zadržava.

-Iza stavku (6) dodaje se novi **stavak (7)** koji glasi:

*„(7) Sukladno Zakonu o javnim cestama uz autoceste je potrebno osigurati zaštitni pojas koji se mjeri od vanjskog ruba zemljišnog pojasa autoceste od minimalno 40 m sa svake strane unutar kojeg nije dozvoljeno planiranje nikakvih objekata visokogradnje.*

*U zaštitnom pojasu autoceste mogu se planirati zaštitne zelene površine, locirati i izgraditi objekti niskogradnje (prometnice, pješačke i biciklističke staze, prilazi i parkirališta), te komunalna infrastrukturna mreža (telekomunikacije, elektroenergetska mreža i javna rasvjeta, plinoopskrba, vodoopskrba i odvodnja otpadnih voda, kanalizacija), a minimalna udaljenost istih od vanjskog ruba zemljišnog pojasa definira se ovisno o vrsti i namjeni niskogradnje. Objekti niskogradnje (prometnice i svjetla javne rasvjete) unutar zaštitnog pojasa moraju se projektirati na način da ne odvraćaju pozornost i ne ugrožavaju sigurnost prometa na autocesti.*

*Za svaki zahvat u prostoru od strane pravnih ili fizičkih osoba, a koji su planirani unutar zaštitnog pojasa autoceste ili na cestovnom zemljištu u nadležnosti Hrvatskih autocesta (polaganje TK kabela, priključak na TS, plinovod, prometnice, svjetla javne rasvjete i drugi komunalni infrastrukturni priključci), potrebno je sukladno Zakonu o prostornom uređenju podnijeti zahtjev za izdavanje posebnih uvjeta.*

*Zabranjuje se postavljanje svih vizualnih efekata koji mogu ometati pažnju vozača na autocesti (reklamni panoi, reklame na objektima visokogradnje i dr.) unutar zaštitnog pojasa širine 100 m.*

*Sustav odvodnje otpadnih i oborinskih voda nije dozvoljeno spojiti na kanal u nadležnosti Hrvatskih autocesta.*

*U slučaju planiranja prometnih površina u blizini autoceste potrebno je predvidjeti ograde (zeleni pojas) protiv zasljepljivanja kako bi se u noćnim satima neutralizirao negativan utjecaj vozila na odvijanje prometa na autocesti.*

*Zaštitna ograda Hrvatskih autocesta ne smije se koristiti kao ograda budućih zahvata u prostoru, te se ista mora predvidjeti na k.č.br. u vlasništvu investitora udaljena minimalno 3 metra od zaštitne žičane ograde (radi redovnog održavanja zemljišnog pojasa autoceste).*

*Obveza investitora budućih objekata unutar zone obuhvata Plana, a koji se nalaze u blizini trase autoceste, je planiranje i izgradnja zidova za zaštitu od buke ukoliko se pokaže potreba za izvođenjem istih.“*

U **članku 55.** naslova: „5.UVJETI UTVRĐIVANJA KORIDORA ILI TRASA I POVRŠINA PROMETA I DRUGIH INFRASTRUKTURNIH SUSTAVA, 5.1.PROMETNI KORIDORI I POVRŠINE“, tekst stavaka (1), (2), (5) i (6),. se zadržava, a mijenja se tekst po slijedećim stavcima;

- Mijenja se tekst **stavka (3)** i isti glasi:

*„(3)Unutar neizgrađenog dijela građevinskog područja naselja, uključivo i izgrađene dijelove gdje postoje potrebni prostorni uvjeti, preporuča se širina nerazvrstanih prometnica (naseljskih ulica) 9,0 m što uključuje kolnik širine 6,0 m i dvostrani pješački pločnik 2 x 1,50 m, uz eventualno potrebno proširenje za otvorene oborinske kanale (ukoliko se ne izvodi oborinska kanalizacija), koji se vode jednostrano ili obostrano uz prometnu površinu.“*

-U **stavku (4)** , iza postojećeg teksta koji se zadržava dodaje se novi koji glasi:.

*„Ukoliko lokalne prilike ne omogućavaju izvedbu kolnika i pješačkih hodnika u minimalnim širinama, preporučljivo je urediti jedinstvene pješačko-kolne površine ukupne minimalne širine 5,50 m.“*

U **članku 59.** naslova: „5. UVJETI UTVRĐIVANJA KORIDORA ILI TRASA I POVRŠINA PROMETA I DRUGIH INFRASTRUKTURNIH SUSTAVA, 5.1.PROMETNI KORIDORI I POVRŠINE“, tekst stavaka (2), (3), i (4). se zadržava, a u **stavku (1)**, iza postojećeg teksta koji se zadržava dodaje se novi:

*„Kako se postojeća lokacija nalazi na trasi planirane brze prometnice planom je definirana nova lokacija u cilju zaštite prostora i osiguranja lokacije za razvoj turističkog i športskog letjelišta.“*

U **članku 60.** naslova: „5. 5.2.INFRASTRUKTURNI SUSTAVI ,5.2.1.Općenito“, tekst stavaka (1), (2), (3), i (4) se zadržava, a u **stavku (5)**, briše se prva rečenica, a novi tekst **stavka (5)** glasi:

*„ (5) Ukoliko se prilikom izrade detaljnijih rješenja postignu tehnički i ekonomski povoljnija i prihvatljivija rješenja, ista će se primijeniti u daljnjoj realizaciji bez obzira na rješenja i smjernice ovog Plana.“*

Iza **članka 65.** naslova: „5.2.5.Elektroenergetika“, dodaje se novi **članak 65 a**. i isti glasi

***„Članak 65.a***

*(1)Prostornim planom omogućava se izgradnja postrojenja za korištenje obnovljivih izvora energije.*

*Unutar građevinskih područja naselja-na građ.česticama na kojima su izvedeni sadržaji gospodarsko-proizvodni (I) i izdvojenom građevinskom područja naselja gospodarske namjene u zonama označenim kao „I“ dozvoljava se izgradnja postrojenja za korištenje obnovljivih izvora energije i kogeneraciju, instalirane snage do uključivo 3 MW.*

*Postrojenja snage do uključivo 3 MW su :*

 *- postrojenja za proizvodnju električne energije iz sunčeve energije solarna elektrana),*

 *- postrojenja za proizvodnju električne energije iz bioplina i biomase,*

 *- postrojenja za preradu otpadnih tvari u svrhu proizvodnje električne energije i toplinske energije,*

 *- elektrane na tekuća biogoriva,*

 *- geotermalne elektrane.*

 *(2) Unutar izdvojenog građevinskog područja izvan naselja gospodarske namjene-I, označenih na kartografskom prikazu „2. Korištenje i namjena“ omogućava se izgradnja postrojenja za korištenje obnovljivih izvora energije, instalirane električne snage od 3 MW-15 MW.*

*Postrojenja snage od 3 MW-15 MW su:*

*- postrojenja za proizvodnju električne energije iz bioplina i biomase*

*-elektrane na tekuća biogoriva*

*-elektrane na deponijski plin i plin iz postrojenja za pročišćavanje otpadnih voda*

*-geotermalne elektrane*

*- solarne elektrane*

*- elektrane na ostale obnovljive izvore,*

 *Unutar ove zone lokacija je označena samo orijentaciono ,ista nije obvezujuća već ju je moguće utvrditi kroz postupaka izdavanja akata provedbe prostornog plana.*

*(3)Dozvoljava se postava postrojenja za proizvodnju električne energije iz sunčeve energije na krovove i pročelja građevina.*

*(4)Na građevnim česticama gospodarskih građevina izvan građevinskog područja mogu se graditi postrojenja za korištenje obnovljivih izvora energije i kogeneraciju, instalirane električne snage do uključivo 3 MW. Postrojenja snage do uključivo 3 MW, koja se mogu graditi kao samostalne cjeline u sastavu građevine za poljoprivrednu proizvodnju, plastenike, staklenike i farme su:*

 *- postrojenja za kogeneraciju koja koriste otpadne tvari iz procesa proizvodnje za potrebe proizvodnje toplinske i električne energije.*

 *- postrojenja za proizvodnju električne energije iz sunčeve energije isključivo na krovove i pročelja građevina*

*Izvan građevinskog područja, a ne dozvoljava se postava samostalnih solarnih elektrana na poljoprivrednom i šumskom zemljištu.“*

U **članku 68.** naslova: „5.2.6.Cijevni transport (naftovodi, plinovodi i produktovodi)“, tekst stavaka (3) i (5) se zadržava, a mijenja se tekst po slijedećim stavcima;

-U **stavku (1)** briše se: „(D-4)“, a ostali tekst stavka se zadržava.

- Mijenja se tekst **stavka (2)** i isti glasi:

*„(2)Planom se osigurava zaštitni koridor uz autocestu A3 za postojeći visokotlačni (75 bara) magistralni plinovod (DN 600) Kutina-Slavonski Brod DN 600/75 i planirani visokotlačni, magistralnog plinovod Kozarac-Slobodnica sa zaštitnim koridorom 2 x 30 m.“*

- Mijenja se tekst **stavka (4)** i isti glasi:

*(4) Planom se zadržava koridor postojećeg magistralnog naftovoda za međunarodni transport (JANAF) Unutar koridora predviđena je izgradnja planiranog međunarodnog naftovoda (PEOP) i izgradnju planiranih višenamjenskih međunarodnih produktovoda za naftne derivate. - Zaštitna zona naftovoda je 100 m lijevo i desno od osi cjevovoda unutar koje je potrebno zatražiti posebne uvjete za gradnju od vlasnika cjevovoda.*

*Zona opasnosti, unutar koje je zabranjena svaka gradnja bez suglasnosti vlasnika cjevovoda, iznosi 30 m lijevo i desno od osi cjevovoda. U pojasu širokom 5 m lijevo i desno od osi cjevovoda zabranjena je sadnja bilja i trajnih nasada čije korijenje raste dublje od 1 m, odnosno za koje je potrebno obrađivati zemlju dublje od 0,5 m“*

U **članku 69.** naslova: „5.2.7.Pošta i telekomunikacije“, tekst stavaka (1), (2) , (3), (4), (5), i (9) se zadržava, a mijenja se tekst po slijedećim stavcima;

-U **stavku (6)** briše se: „dokumentu prostornog uređenja nižeg nivoa (UPU) “, a ostali tekst stavka se zadržava.

-U **stavku (7)** tekst: „lokacijskom dozvolom “ zamjenjuje se tekstom: „*aktom za provedbu plana“,* a ostali tekst stavka se zadržava.

- Mijenja se tekst **stavka (8)** i isti glasi:

*„(8)Planirane elektroničke komunikacijske vodove nepokretne mreže unutar granica građevnih područja naselja, te izdvojenih građevnih područja gospodarskih i sportsko rekreacijskih namjena projektirati i graditi kao podzemne jednostrano ili po potrebi obostrano u površinama javne namjene, po mogućnosti u zelenom pojasu, a ako je to ne moguće onda ispod nogostupa.*

*Za međunarodno, magistralno i međumjesno povezivanje: potrebno je planirane elektroničke komunikacijske vodove nepokretne mreže graditi podzemno slijedeći koridore prometnica ili željezničkih pruga. Iznimno, kada je to moguće, koridor se može planirati i izvan koridora prometnica ili željezničkih pruga vodeći računa o pravu vlasništva*

*Križanje trase s drugim podzemnim vodovima treba izvesti 0,5 m ispod vodova nepokretne mreže, a kod paralelnog vođenja na minimalnom odstojanju od 1 m.*

*Izmještanje i druge radnje vezane uz položene elektroničke komunikacijske vodove treba vršiti samo uz suglasnost vlasnika voda (operator ili lokalna samouprava).*

*Novu elektroničku komunikacijsku infrastrukturu i povezanu opremu u pokretnoj mreži za pružanje komunikacijskih usluga putem elektromagnetskih valova (bez korištenja vodova) planira se izgradnjom povezane opreme (osnovne postaje-OP) i njihovih antenskih sustava s antenskim prihvatima na izgrađenim građevinama i rešetkastim i/ili jednocjevnim stupovima u gradovima, naseljima i izvan njih.*

*Lokacije planiranih osnovnih postaja postave definira se Prostornim planom Županije, a lokacije antenskih prihvata na izgrađenim i planiranim građevinama omogućavaju se bez ograničenja.*

*Za izgrađenu elektroničku komunikacijsku infrastrukturu za pružanje javnih komunikacijskih usluga putem elektromagnetnih valova o dozvoljava se dogradnju, odnosno rekonstrukciju te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora.“*

**Članak 70.** naslova: „6.MJERE ZAŠTITE KRAJOBRAZNIH I PRIRODNIH VRIJEDNOSTI I KULTURNO-POVIJESNIH CJELINA, 6.1.ZAŠTITA KRAJOBRAZNIH I PRIRODNIH VRIJEDNOSTI“, mijenja se i dopunjuje., a isti glasi;

***„Članak 70.***

*(1) Na kartografskom prikazu 4.2. PODRUČJA POSEBNIH OGRANIČENJA U KORIŠTENJU označena su područja zaštite krajobraznih i prirodnih vrijednosti.*

*Područje prostornog obuhvata PPUO ne nalazi se unutar područja zaštićenih temeljem Zakona o zaštiti prirode NN 80/13.*

*Sukladno Uredbi o ekološkoj mreži NN 124/2013 na području obuhvata PPUO nalaze se slijedeća područja ekološke mreže:*

*-područja očuvanja značajna za ptice:Donja Posavina HR 1000004*

*(2) Zaštita prirodnih vrijednosti odnosi se samo na očuvanje postojeće atraktivnosti prigorskog te ravničarskog-šumskog i poljoprivrednog prirodnog krajobraza (posebno na području sjeverni Prašnik) što se postiže planskim mjerama usmjeravanja izgradnje uz postojeća naselja bez većeg proširenja građevinskog područja, pa se u tom cilju preporuča očuvanje slijedećih vrijednosti:*

* *planiranje stambenih, gospodarskih, proizvodno-poslovnih, industrijskih i ostalih zona, proširivanje postojećih građevinskih područja i planiranje zahvata izvan građevinskih područja, planirati na način da njihova izgradnja ne uzrokuje gubitak rijetkih i ugroženih stanišnih tipova, te gubitak staništa strogo zaštićenih biljnih i životinjskih svojti;*
* *uređenje postojećih i širenje građevinskih područja planirati na način da se očuvaju postojeće krajobrazne vrijednosti;*
* *prilikom ozelenjivanja područja zahvata koristiti autohtone biljne vrste, a postojeće elemente autohtone flore sačuvati u najvećoj mogućoj mjeri te integrirati u krajobrazno uređenje;*
* *pri odabiru lokacije za smještaj postrojenja za proizvodnju energije iz obnovljivih*
	+ *izvora uzeti u obzir prisutnost ugroženih i rijetkih stanišnih tipova, zaštićenih i/ili*
	+ *ugroženih vrsta flore i faune, elemente krajobraza i ciljeve očuvanja ekološke mreže;*
* *izbjegavati regulaciju vodotoka, kanaliziranje i promjene vodnog režima vodenih staništa;*
* *Očuvati vodena staništa u što prirodnijem stanju, štititi područja prirodnih vodotoka kao ekološki vrijedna područja te spriječiti njihova onečišćenje, a prema potrebi izvršiti revitalizaciju;*
* *očuvati područja prekrivena autohtonom vegetacijom, postojeće šumske površine, šumske čistine i šumske rubove;*
* *postojeće šume zaštititi od prenamjene i krčenja;*
* *gospodarenje šumama provoditi sukladno načelima certifikacije suma.*

 *(3)Planirani zahvati u području ekološke mreže koji mogu imati značajan utjecaj na ciljeve očuvanja i cjelovitost područja ekološke mreže podliježu ocjeni prihvatljivosti zahvata za ekološku mrežu, sukladno čl. 24. stavak 2. Zakona o zaštiti prirode NN 80/2013).*

U **članku 71.** naslova: „6.2. ZAŠTITA KULTURNIH DOBARA I KULTURNO POVIJESNIH VRIJEDNOSTI, 6.2.1.Zaštita kulturnih dobara“, u **stavku 1**. brišu se tekst u zagrada iza teksta: „Zakon o gradnji“ i „Zakon o prostornom uređenju“, a ostali tekst stavka (1) i cijeli stavak (2) se zadržava.

**Članak 72.** naslova: „6.2. ZAŠTITA KULTURNIH DOBARA I KULTURNO POVIJESNIH VRIJEDNOSTI, 6.2.1.Zaštita kulturnih dobara“ tekst stavaka (2) i (3) se zadržava, a mijenja se tekst po slijedećim stavcima

- Mijenja se tekst **stavka (1)** i isti glasi:

(*1)Na području općine postoje slijedeći vrijedni prostori kulturno-povijesne baštine:*

|  |
| --- |
| *KULTURNA BAŠTINA ⃰* |
|  | *Oznaka dobra* | *Mjesto* | *Naziv* | *Vrsta kulturnog dobra* |
| *Profana graditeljska baština* |
| *1* | *P-4645* | *Gornji Bogićevci* | *Utvrda sv. Ivan Trnava* | *Nepokretno kulturno dobro-pojedinačno* |
| *Memorijalna baština* |
| *2* | *Z-3280* | *Kosovac* | *Nadgrobni spomenik na grobu Grigora Viteza* | *Nepokretno kulturno dobro-pojedinačno* |

*Kulturna dobra navedena u Popisu koji slijedi podliježu pravima i obvezama Zakona o zaštiti i očuvanju kulturnih dobara., a do njihove registracije ili preventivne zaštite, primjenjuje se zaštita putem ovog Plana.*

*Ukupni fond kulturnih dobara razvrstan je u slijedeće kategorije zaštite:*

*1 – Evid.: Prapovijesno nalazište – lokalitet Kučište (Trnava)*

*2 - Rek: Prapovijesna nekropola, lokalitet „Groblje“ (Gornji Bogićevci)*

*3 - Evid: Inventar župne crkve Sv. Duha (Gornji Bogićevci)*

*Na kartografskom prikazu 4.2. PODRUČJA POSEBNIH OGRANIČENJA U KORIŠTENJU označena su kulturna nepokretna kulturna dobra , zaštićena i preventivno zaštićena temeljem Zakona o zaštiti i očuvanju kulturnih dobara i odredbi ovog plana do registracije ili preventivne zaštite navedena u ovom stavku, kao i naselja u kojima su zatečene građevine tradicijske i ostale kulturne baštine koja nisu u registru kulturne baštine/nije utvrđen sustav zaštite .“*

- Mijenja se tekst **stavka (4)** i isti glasi:

*„(4) Za zahvate na kulturnom dobru navedenom u stavku (1) ovog članka,u postupku izdavanja lokacijske dozvole, akta za provođenje prostornog plana ili gradnju, potrebno je ishoditi posebne uvjete Ministarstva kulture, Uprave za zaštitu kulturne baštine – Konzervatorski odjel u Osijeku Slavonskom Brodu.*

*U skladu s navedenim zakonima, za sve nabrojene zahvate na građevinama, sklopovima, predjelima (zonama) i lokalitetima, koje su zaštićene ili preventivno zaštićene važećim Zakonom o zaštiti i očuvanju kulturnih dobara (NN RH 69/99, 151/03, 157/03, 87/09, 88/10, 61/11, 25/12 i 136/12 potrebno je od (Ministarstvo kulture, uprava za zaštitu kulturne baštine – Konzervatorski odjel Slavonskom Brodu) ishoditi propisane suglasnosti:*

*a) posebne uvjete s utvrđenim mjerama zaštite kulturnog dobra*

*b) prethodno odobrenje za sve vrste radova na kulturnom dobru*

*c) prethodno odobrenje za sve radnje koje bi mogle prouzročiti promjene na kulturnom dobru, kao i u njegovoj neposrednoj blizini, odnosno koje bi mogle narušiti cjelovitost kulturnog dobra, a osobito: konzerviranje, restauriranje, premještanje kulturnog dobra i drugi slični radovi, rad industrijskih i drugih postrojenja i radilišta, kao i rekonstrukcija, sanacija, adaptacija kulturnog dobra kao i građenje na području na kojem se nalazi kulturno dobro (bez obzira da li je za namjeravane radove potrebna dozvola po Zakonu o građenju ili ne)*

*d) nadzor u svim fazama radova provodi nadležna Uprava za zaštitu kulturne baštine.*

*Za svaku pojedinačnu povijesnu građevinu kod koje su utvrđena spomenička svojstva kao najmanja granica zaštite utvrđuje se pripadna parcela ili njezin povijesni vrijedni dio. Povijesne građevine obnavljaju se cjelovito zajedno s njihovim okolišem: pristupom zgradi, vrtom, perivojem, voćnjakom, dvorištem i sl. ako su povijesno utemeljeni.“*

 - Mijenja se tekst **stavka (5)** i isti glasi:

„(*5)U tekstu poglavlja 3.4.2. 1 „Zaštita kulturno-povijesnih vrijednosti-“ naveden je popis tradicijske graditeljske baštine i spomeničke baštine, obrađene u separatu „Prijedlog smjernica za zaštitu tradicijske i druge kulturne baštine“ izrađenom po Konzervatorskom odjelu u Slavonskom Brodu.“*

**Članak 73.** naslova: „6.2.2. Evidencija kulturnih dobara i povijesnih vrijednosti na koje se primjenjuju mjere zaštite“, mijenja se i dopunjuje., a isti glasi;

***„Članak 73.***

 *(1) Pored zaštićenih kulturnih dobara navedenih u čl. 72. stavak (1) slijedom čl. 17. važećeg Zakona o zaštiti i očuvanju kulturnih dobara predstavničko tijelo općine može, neke od navedenih tradicijskih stambenih i gospodarskih zgrada i spomenika iz čl. 72. st (2)., proglasiti zaštićenim, uz prethodnu suglasnost nadležnog tijela-Konzervatorskog odjela u Slav. Brodu, te osigurati uvjete i sredstva potrebna za provedbu odluke.*

*(2) Predložene mjere i smjernice za zaštitu tradicijske i ostale kulturne baštine.*

* *Pojedinačne evidentirane, relativno očuvane izvorne sklopove i zgrade s pripadajućim okolišem, zadržati u njihovom povijesnom graditeljskom ustroju, uz očuvanje i obnavljanje graditeljstva s njegovim izvornim okruženjem .*
* *Neovisno o području - na kojem se nalaze i stupnju zaštite, bez opravdanog razloga i potrebne dokumentacije ne mogu se rušiti niti rekonstruirati tradicijske zgrade, kao i sve druge povijesne zgrade na području općine.*
* *Pojedinačne starije građevine i sklopove od etnološkog značaja, potrebno je zadržati u njihovim izvornim građevnim i stilsko - dekorativnim elementima i obnavljati u povijesnim materijalima i u svim bitnim značajkama sukladno povijesnom izvorniku, ili uzornom, komparativnom modelu.*
* *Evidentirane građevine od kulturno-povijesnog značaja, predlažemo, ukoliko je moguće, zadržati u njihovom izvornom obliku i okruženju, te obnavljati u bitnim elementima prema izvornom predlošku ili uzornom modelu.*
* *U vidu sprečavanja daljnje razgradnje naslijeđenih prostornih karakteristika pojedinih naselja, potrebno je, prilikom planiranja novogradnje, gdje god za to postoje uvjeti, nastojati u što većoj mjeri voditi računa o ponavljanju povijesnih gradite1jskih obrazaca u neposrednom okruženju evidentirane graditeljske baštine. Navedeno se osobito odnosi na ponavljanje zatečene visine vijenca stambene zgrade i razmještaj uz postojeću građevinsku liniju .*
* *Za sve zahvate na evidentiranim građevinama i drugim starijim zgradama, kao i njihovoj neposrednoj blizini (susjedne zemljišne parcele), obaveza je pribaviti posebne uvjete zaštite nepokretnog kulturnog dobra od strane Konzervatorskog odjela u Slavonskom Brodu.“*

**Članak 74.** naslova: „7.POSTUPANJE S OTPADOM“, mijenja se i dopunjuje., a isti glasi;

***„Članak 74.***

*(1)Za područje općine Gornji Bogićevci definirana je lokacija Centra za gospodarenje otpadom na lokaciji „Šagulje“ grada Nova Gradiška. Lokacija „Šagulje“ je Planom gospodarenja otpadom u Republici Hrvatskoj za razdoblje 2007-2015određena kao lokacija regionalnog centar za dio općina Brodsko-posavske županije, dio općina Požeško-slavonske i Sisačko-moslavačke županije.*

*(2)Na području Brodsko-posavske županije predviđene se minimalno 3 ili 4 pretovarne stanice prema gravitacionom području. Pretovarna stanica je građevina za privremeno skladištenje, pripremu i pretovar otpada namijenjenog transportu prema centru gospodarenja otpadom, Pretovarnu stanicu moguće je izgraditi u izdvojenim građevinskim područjima gospodarske namjene (I) , uz prethodnu analizu transportnih putova, opravdanost izgradnje i definiranje iste odlukom županijske skupštine.*

*(3)Ovim prostornim planom omogućava se izgradnja jednog ili više reciklažnih dvorišta, a izgradnju zelenih otoka sukladno potrebama. Reciklažna dvorišta su građevine namijenjene razvrstavanju i privremenom skladištenju otpada i izgradnja istih omogućena je unutar građevinskih područja gospodarsko-proizvodne namjene (I) ili gospodarsko-uslužne namjene (K).*

*(4) U svim naseljima predvidjet će se prostor za privremeno odlaganje kućnog otpada sa odgovarajućim kontejnerima za njegov prihvat. –zeleni otoci . Navedeni prostor treba biti dostupan vozilima komunalnog poduzeća., a postava istih omogućena je bez ograničenja.“*

**U članku 75.** naslova: „8.MJERE SPRIJEČAVANJA NEPOVOLJNIH UTJECAJA NA OKOLIŠ I SANACIJE UGROŽENIH DIJELOVA OKOLIŠA“ tekst stavaka: (1), (2), (4), (5), (6), (7), (8), (9), (10), (11), (12) , (13), (14), (16) i (17) se zadržava, a mijenja se tekst po slijedećim stavcima;

- Briše se tekst **stavka (3)**.

- U tekstu **stavka (15)** iza postojećeg teksta koji se zadržava dodaje se novi koji glasi: :

*„Radi omogućavanja spašavanja osoba iz građevine i gašenja požara, građevina mora imati vatrogasni prilaz određen prema Pravilniku o uvjetima za vatrogasne pristupe.*

*Kod gradnje ili rekonstrukcije vodoopskrbnih mreža, mora se, ako ne postoji, predvidjeti da vanjska hidrantska mreža za gašenje požara bude po Pravilniku o hidrantskoj mreži za gašenje požara.*

*Prilikom prometa, skladištenja ili držanja zapaljivih tekućina i/ili plinova, glede sigurnosnih udaljenosti primijeniti odredbe Zakona o zapaljivim tekućinama i plinovima, te Pravilnika o zapaljivim tekućinama i Pravilnika o ukapljenom naftnom plinu.*

*Sprječavanje širenja požara na susjedne građevine odnosi se na:*

*– građevine u neposrednoj blizini;*

*– građevine koje se dodiruju vanjskim zidovima.*

*Sprječavanje širenja požara na susjedne građevine postiže se: određivanje sigurnih udaljenosti i drugih mjera kroz odredbe za provođenje prostornog plana, određivanje sigurnosnih udaljenosti na razini predmetne lokacije (primjerice sigurnosne udaljenosti kod spremnika zapaljivih tekućina i plinova, postrojenja s povećanim rizikom od nastanka požara i eksplozija, građevina i postrojenja s visokim požarnim opterećenjem i slično); izvedbom požarnih zidova najmanje otpornosti na požar REI-M 90; izvedbom vanjskih zidova određene otpornosti na požar i zidnih obloga i izolacija, reakcije na požar A1 ili A2-sld0;ograničenje površine nezaštićenih površina otvora; ugradnjom sustava za automatsku dojavu i gašenje požara.*

*Kada je udaljenost dviju susjednih građevina s malim požarnim opterećenjem manja od 3,00 metra, zidovi i stropovi (krovovi) koji graniče sa susjednim građevinama moraju imati otpornost na požar sukladno važećim zahtjevima otpornosti na požar..*

*Kada je jedna od susjednih građevina sa srednjim ili velikim požarnim opterećenjem, međusobna sigurnosna udaljenost određuje se proračunom.“*

**Članak 78.** naslova: „9.MJERE PROVEDBE PLANA“, mijenja se i dopunjuje., a isti glasi;

***„Članak 72.***

*Provođenje plana pratit će se postupkom kontinuiranog planiranja i uređivanja prostora“.*

**U članku 79.** naslova: „9.MJERE PROVEDBE PLANA“ tekst stavka: (2) se zadržava, a tekst **stavka (1)** mijenja se i isti glasi;

*„(1)Prostor Općine uređivat će se aktima provedbe plana ili aktima za gradnju temeljenim na PPUO.“*

**U članku 80.** naslova: „9.1.OBVEZA IZRADE PROSTORNIH PLANOVA“ tekst **stavka: (2)** se briše, a tekst **stavka (1)** mijenja se i isti glasi;

*„(1)Ne propisuje se obveza izrade urbanističkih planova uređenja.“*

Tekst **članku 81.** naslova: „9.1.OBVEZA IZRADE PROSTORNIH PLANOVA“ se briše.

**U članku 83.** naslova: „9.2. PRIMJENA POSEBNIH RAZVOJNIH I DRUGIH MJERA“ postojeći tekst: „-posebnim mjerama treba osigurati pravovremenu pripremu detaljnijih nivoa prostorno-planske dokumentacije koja omogućava pristup realizaciji planiranih razvojnih programa, posebno u segmentu gospodarstva“ mijenja se novim koji glasi:

*„-posebnim mjerama treba osigurati pravovremenu pripremu projekata planiranih razvojnih programa, posebno u segmentu gospodarstva,“*

a ostali tekst članka se zadržava*.*

**U članku 84.** naslova: „9.2. PRIMJENA POSEBNIH RAZVOJNIH I DRUGIH MJERA“ postojeći tekst: „-odnosno predstavljati podlogu za izradu planova niže razine (UPU), a koji obuhvaćaju: Studiju vodoopskrbe, Studiju odvodnje otpadnih i oborinskih voda, Studiju plinifikacije i Studiju uređenja sanitarnog odlagališta“ se briše, a ostali tekst članka se zadržava*.*

**III ZAVRŠNE ODREDBE**

**Članak 5.**

Donošenjem ovog Plana mijenjaju se dijelovi tekstualnog obrazloženja , odredbi za provođenje i svi grafički prikazi Prostornog plana uređenja općine Gornji Bogićevci (Sl. vjesnik BPŽ17/06 ). Svi grafički prikazi PPUO Gornji Bogićevci (Sl. vjesnik BPŽ17/06 ) stavljaju se van snage.

Odredbe za provođenje 1. Izmjena i dopuna Prostornog plana uređenja općine Gornji Bogićevci objaviti će se u „ Službenom glasniku Općine Gornji Bogićevci“ .

Temeljem članka 113 stavak (4) Zakona o prostornom uređenju (NN RH 153/13) Općinsko vijeće dužno je objaviti pročišćeni tekst odredbi za provedbu prostornog plana i grafičkog dijela prostornog plana u elektroničkom i analognom i obliku u roku od 30 dana od dana stupanja na snagu izmjene i dopune Plana. Donošenjem ovog Plana izmijenjeni su svi grafički prikazi osnovnog Plana koji je bio predmetom izmjene i dopune i isti predstavljaju grafički dio pročišćenog Plana. Općinsko vijeće će u roku od 30 dana objaviti pročišćeni tekst odredbi za provedbu Plana.

**Članak 6.**

Plan je izrađen u ( 6 ) šest primjeraka potpisanih od strane izrađivača plana, odgovorne osobe za provođenje javne rasprave i Predsjednika Vijeća općine koji se imaju smatrati izvornikom, od čega se ( 1 ) jedan nalazi u pismohrani izrađivača plana, a ostali se dostavljaju nadležnim tijelima za provođenje plana.

Uvid u Plan može se izvršiti na adresi :

- Brodsko-posavske županije ,Upravni odjel za graditeljstvo i prostorno uređenje, Ispostava Nova Gradiška,

- Zavod za prostorno uređenje Brodsko-posavske županije, Trg pobjede 26a, Slavonski Brod .-u prostorijama Zavoda kao i na web stranici Zavoda.

-web stranici sustavu ISPU-Ministarstva graditeljstva i prostornog uređenja

**Članak 7.**

Ova Odluka stupa na snagu ( 8 ) osmog dana po objavljivanju u „ Službenom glasniku Općine Gornji Bogićevci „.

 Predsjednik Općinskog vijeća:

 Stipo Šugić